Okresná prokuratúra Žiar nad Hronom 
Nám. Matice slovenskej 6, 965 01 Žiar nad Hronom

Číslo: 1 Pv 91/14/6613	Žiar nad Hronom, 23.09.2015 
EEČ : 2-52-117-2015

U Z N E S E N I E

Trestná vec:	obv. XXXXX 
Trestný čin:	Prečin Ublíženie na zdraví podľa § 157 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátor Okresnej prokuratúry Žiar nad Hronom

Podľa § 217 odsek 1 Trestného poriadku vyslovujem, že obvinená:
1. XXXXX, rodné číslo: XXXXX
	dátum narodenia: XXXXX
	miesto narodenia: XXXXX 
	rodné priezvisko: XXXXX
	trvalé bydlisko: XXXXX XXXXX
	väzba: nie 
ktorý je trestne stíhaný pre trestný čin:
- Prečin Ublíženie na zdraví podľa § 157 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry XXXXX zo dňa 7.5.2014 spisová značka 1 Pv 91/14/6613, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia $217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Obvinená XXXXX sa prečinu ublíženia na zdraví podľa § 157 ods. 1 Trestného zákona dopustila na tom skutkovom základe, že dňa 19.12.2013 v čase asi o 12.10 h cúvala na parkovisku v areáli Všeobecnej nemocnice v Žiari nad Hronom pred poliklinikou s osobným motorovým vozidlom zn. Kia Sportage, ev. č. XXXXX, v smere od vyhradených parkovacích miest k budove polikliniky, pričom zadnou časťou vozidla narazila do chodca XXXXX, nar. XXXXX, ktorý sa pohyboval v smere ku vchodu do polikliniky, následkom nárazu tento spadol na zem a utrpel zranenie - zlomeninu stehnovej kosti, ktorá si vyžiadala operačný zákrok a podľa predbežnej lekárskej správy dobu liečenia 3 - 4 mesiace.    

Uznesením prokurátora Okresnej prokuratúry XXXXX zo dňa 7.5.2014, spisová značka 1 Pv 91/14/6613 bola určená skúšobná doba pre jednotlivých obvinených nasledovne: 
1. XXXXX, dátum narodenia: XXXXX  
	15 mesiacov
 
Odôvodnenie: 
	Uznesením prokurátora Okresnej prokuratúry v Žiari nad Hronom pod sp. zn. 1 Pv 91/14/6613 zo dňa 07. 05. 2014 bolo proti obv. XXXXX trestné stíhanie za prečin ublíženia na zdraví podľa § 157 ods. 1 Trestného zákona podmienečne zastavené podľa § 216 ods. 1 Trestného poriadku. Zároveň jej bola určená skúšobná doba v trvaní 15 mesiacov. Uznesenie nadobudlo právoplatnosť dňa 27. 05. 2014. 

Podľa § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. 

	Po uplynutí určenej skúšobnej doby boli na obvinenú vyžiadané správy z registra trestov, Okresného úradu Žiar nad Hronom, odboru všeobecnej vnútornej správy, Obvodného oddelenia PZ Žiar nad Hronom, Okresného riaditeľstva PZ Žiar nad Hronom, odbor kriminálnej polície, Obce Janova Lehota a Okresného riaditeľstva PZ Žiar nad Hronom, odboru poriadkovej polície, oddelenie dokladov, z ktorých vyplýva, že počas skúšobnej doby viedla riadny život, nedopustila sa žiadneho protiprávneho konania, teda vyhovela uloženým podmienkam. 

Preto som rozhodol tak, ako je to uvedené vo výrokovej časti tohto uznesenia.
  
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

  

	JUDr. Slavomír Višňovský 
	 prokurátor